ประกาศกรมการจัดหางาน เรื่อง การเปลี่ยนผู้จัดการของผู้รับอนุญาตนำคนต่างด้าวมาทำงานกับนายจ้างในประเทศ
ประกาศกรมการจัดหางาน
ประกาศกรมการจัดหางาน
เรื่อง
การเปลี่ยนผู้จัดการของผู้รับอนุญาตนำคนต่างด้าวมาทำงานกับนายจ้างในประเทศ
 

อาศัยอำนาจตามความในมาตรา
๑๖ แห่งพระราชกำหนดการนำคนต่างด้าวมาทำงานกับนายจ้างในประเทศ พ.ศ. ๒๕๕๙
อธิบดีกรมการจัดหางานจึงออกประกาศไว้ ดังต่อไปนี้

ข้อ
๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒ ในประกาศนี้
ผู้รับอนุญาต หมายความว่า
ผู้ได้รับใบอนุญาตนำคนต่างด้าวมาทำงานกับนายจ้างในประเทศ
อธิบดี หมายความว่า อธิบดีกรมการจัดหางาน

ข้อ
๓ การยื่นคำขอเปลี่ยนผู้จัดการ ให้ยื่น
ณ สถานที่ ดังต่อไปนี้
(๑)
ในเขตกรุงเทพมหานคร ให้ยื่น ณ กองทะเบียนจัดหางานกลางและคุ้มครองคนหางาน กรมการจัดหางาน
(๒)
ในจังหวัดอื่น ให้ยื่น ณ สำนักงานจัดหางานจังหวัด
การยื่นคำขอตามวรรคหนึ่ง
อธิบดีจะประกาศกำหนดสถานที่หรือวิธีการอื่นก็ได้

ข้อ
๓ ในกรณีที่ยื่นคำขอเปลี่ยนผู้จัดการในท้องที่จังหวัดอื่นนอกจากกรุงเทพมหานครให้จัดหางานจังหวัดแห่งท้องที่ที่มีการยื่นคำขอนั้นเสนอความเห็นและส่งคำขอพร้อมทั้งเอกสารหรือหลักฐานต่ออธิบดีเพื่อพิจารณา

ข้อ
๔ ผู้รับอนุญาตที่ประสงค์จะเปลี่ยนผู้จัดการ
ให้ยื่นคำขอตามแบบ นจ. ๑๑ ท้ายประกาศนี้ ต่ออธิบดี
พร้อมด้วยเอกสารและหลักฐานตามที่กำหนดไว้ในแบบดังกล่าว

ข้อ
๕ เมื่อพนักงานเจ้าหน้าที่ได้รับคำขอเปลี่ยนผู้จัดการแล้ว
ให้ตรวจสอบความถูกต้องและครบถ้วนของคำขอเปลี่ยนผู้จัดการ
พร้อมด้วยเอกสารและหลักฐานตามที่กำหนดไว้ หากเห็นว่าคำขอเปลี่ยนผู้จัดการ
และเอกสารและหลักฐานไม่ถูกต้องหรือไม่ครบถ้วน
ให้พนักงานเจ้าหน้าที่แจ้งให้ผู้รับอนุญาตดำเนินการแก้ไขคำขอเปลี่ยนผู้จัดการหรือจัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่กำหนด
ให้พนักงานเจ้าหน้าที่ออกใบรับคำขอตามวรรคหนึ่งให้แก่ผู้รับอนุญาตไว้เป็นหลักฐาน
โดยบันทึกความถูกต้องและครบถ้วนของรายการเอกสารและหลักฐาน
หรือความบกพร่องและรายการเอกสารหรือหลักฐานที่จะต้องยื่นเพิ่มเติมไว้ในใบรับคำขอดังกล่าวด้วย

ข้อ
๖ ในกรณีที่ผู้รับอนุญาตไม่แก้ไขคำขอเปลี่ยนผู้จัดการหรือไม่จัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่พนักงานเจ้าหน้าที่กำหนด
ให้ถือว่าผู้รับอนุญาตไม่ประสงค์จะให้ดำเนินการต่อไป
ให้พนักงานเจ้าหน้าที่คืนคำขอเปลี่ยนผู้จัดการ
เอกสารและหลักฐานให้แก่ผู้รับอนุญาตพร้อมทั้งแจ้งเป็นหนังสือถึงเหตุแห่งการคืนคำขอและสิทธิอุทธรณ์ให้ผู้รับอนุญาตทราบ

ข้อ
๗ ในกรณีที่คำขอเปลี่ยนผู้จัดการพร้อมด้วยเอกสารและหลักฐานถูกต้องและครบถ้วนให้พนักงานเจ้าหน้าที่สอบสวนว่าผู้จัดการนั้นมีคุณสมบัติและไม่มีลักษณะต้องห้ามตามมาตรา
๑๐ (๕) หรือไม่ แล้วให้เสนอความเห็นไปยังอธิบดีเพื่อพิจารณาต่อไป
เมื่ออธิบดีพิจารณาคำขอเปลี่ยนผู้จัดการประกอบกับความเห็นของพนักงานเจ้าหน้าที่ตามวรรคหนึ่งแล้ว
เห็นว่าคำขอเปลี่ยนผู้จัดการ
พร้อมด้วยเอกสารและหลักฐานมีความถูกต้องครบถ้วนและผู้จัดการมีคุณสมบัติและไม่มีลักษณะต้องห้ามตามมาตรา
๑๐ (๕) ให้อธิบดีอนุญาตให้แก่ผู้รับอนุญาต
ในกรณีที่อธิบดีมีคำสั่งไม่อนุญาต
ให้อธิบดีมีหนังสือแจ้งผลการพิจารณา
พร้อมด้วยเหตุผลและสิทธิอุทธรณ์ให้ผู้รับอนุญาตทราบ


ประกาศ ณ วันที่ ๑๔
พฤศจิกายน พ.ศ. ๒๕๕๙
สิงหเดช ชูอำนาจ
อธิบดีกรมการจัดหางาน
[เอกสารแนบท้าย]

๑. คำขอเปลี่ยนผู้จัดการ
(แบบ นจ. ๑๑)

(ดูข้อมูลจากภาพกฎหมาย)








ปริยานุช/จัดทำ
๒๑ พฤศจิกายน
๒๕๕๙

วิศนี/ตรวจ
๒๑ พฤศจิกายน
๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๒๖๓ ง/หน้า ๘/๑๗ พฤศจิกายน ๒๕๕๙